*Povodom poklona/donacije njegove biblioteke Nacionalnoj i univerzitetskoj biblioteci Bosne i Hercegovine*

Dopustite mi da završim ove napomene tako što ću navesti dva djela za koja mislim da iskazuju moju filozofiju o knjigama i bibliotekama.

Prvo od njih napisano je od strane Alberta Manguela (Mangel), novoimenovanog direktora Nacionalne biblioteke Argentine. Manguel je dobro poznat kao čuvar velikog argentinskog romana i pisca kratkih priča, Jorgea Luis Borgesa. Kad je Borges umro, Manguel je postao pisac, prevodilac i kritičar - premda on sebe definira kao tek čitatelja i ljubitelja knjiga, kao što i ja to činim.

Jedna od Manguelovih najvažnijih knjiga je *Historija čitanja* i upravo ga je ona učinila poznatim. Uspjeh koji je donijela ova knjiga omogućio mu je da nastavi samostalni književni rad kao pisac, a napisao je i nekoliko bestselera vezanih za knjige i literaturu. Proveo je vrijeme držeći predavanja i gostujući u televizijskim emisijama, iskazujući tako svoju ljubav prema knjizi i čitanju.

Pored Historije čitanja, jedna od meni omiljenih Manguelovih priča nazvana je “Biblioteka noću”. Opisuje kreiranje njegove private biblioteke od dvadesetak hiljada svezaka, smještena u seoskoj kući koju je kupio na jugu Francuske. U priči je opisano kako bi on provodio noći u toj biblioteci, komunicirajući sa svojim knjigama. Iste sam spoznaje/meditacije/refleksije proživio u svojoj biblioteci i sam.

Nažalost, kada je Manguel prihvatio imenovanje za direktora Nacionalne biblioteke u Argentini, koje je zahtijevalo njegovo preseljenje u Buenos Aires, shvatio je da bi tada morao da se odrekne svog doma na jugu Francuske i zatvori svoju biblioteku.

Učinio je to i, nakon što je posao završen, napisao je esej o iskustvu zvanom „Pakiranje moje biblioteke“. U njemu je ispričao o svojim prijateljima koji su mu pomogli i kako su pronašli mjesto za pohranu knjiga. To je veoma dirljiv esej, a koji ujedno reflektira i moje današnje iskustvo.

Druga knjiga eseja koja završava ove moje napomene mnogo je starija a napisao je veliki njemački židovski filozof i bibliofil, Walter Benjamin. Naslov njegovog eseja je „Otpakiranje moje biblioteke.“ U njoj nam Walter pokazuje iskustvo pronalaska naših starih drugova nakon što su bile uskladištene, smještajući ih tamo gdje pripadaju na policama među svojim susjedima i pratiocima.

Motiv ovih eseja predstavlja zapravo značenje koje knjige imaju za nas i koliko afirmišu sam život.

Dakle, s tim mislima i prijateljima na umu, nakon što sam spakirao moju skromnu biblioteku u Ženevi, Švajcarska, ponovo je raspakujem ovdje, u Sarajevu, u ovoj uvaženoj instituciji dok se diže iz pepela kao Feniks.

Neka moj skromni poklon pomogne pridonijeti zamjeni dva miliona svezaka izgubljenih u holokaustu, što je bio rat u Bosni. A možda će sadržaj ovog poklona pomoći da nas nauči mrziti rat i izbjegavati ga, izliječiti našu planetu i pomoći nam da pronađemo smisao života. Neka to bude sjeme u renesansi novog prosvjetljenja.

—Eugene Schulman

Nacionalna i univerzitetska biblioteka Bosne i Hercegovine,

Sarajevo, BiH, 2019